《宴别程古川侍御二首 其二》
明代·翁万达

边城寂寞喜逢君，王事关心袂复分。竹叶乍倾灵阁酒，奎躔应忆柏台文。

青骢晓度祁皇雪，紫塞晴开恒岳云。勋业从来戎马地，请缨何独羡终军。

作者简介：（1498—1552）广东揭阳人，字仁夫，号东涯。嘉靖五年进士。授户部主事，出为梧州知府，擢广西副使，累迁右佥都御史，总督宣大山西保定军务。修筑边墙八百余里，明斥候，禁杀降，荐用良将，以御俺答。以丁父忧去。后俺答逼京师，朝廷起万达为兵部尚书。路远不能即至，为严嵩所谗，降为侍郎。旋又被黜为民。三十一年再起为兵部尚书，未闻命卒。谥襄毅。